kardosdrur/scandi-wiki huggingface dataset:
Trond Hellemo

Trond Hellemo () er ein norsk forfattar og salmediktar. Han er busett i Senjahopen og har arbeidd som lærar.

Hellemo vart fødd i dåverande Lenvik kommune, no del av Senja. Han har skrive fleire librettoar til kyrkjelege spel med bibelske tema særleg retta mot konfirmantar. Han brukar eit senjaprega nynorsk i dei fleste tekstane sine.

I 2004 fekk Hellemo Blixprisen for diktinga si for barn og unge og for salmar og tekstar til bruk i kyrkjeleg samanheng.

Utgjevingar 
 2018 – Den tredje kråkeboka : om overbærenheit og godt nabboskap
 2013 – Den andre kråkeboka. Om elgegutten og det store slektstreffet
 2009 – Kråkeboka. Om han kråkefar Krak og andre kjenninga
 2006 – No ror ei natt seg fra land : salmer og sanger – musikktrykk med musikk ved Ivar Jarle Eliassen
 2004 – Jubileumsmesse : Se, eg har sett framfor deg ei åpen dør : til 200-årsjubileet for opprettelsen av Hålogaland bispedømme – musikktrykk med musikk ved Bjørn Andor Drage
 2002 – Fortellinger fra Jesu liv : drama og musikk : 4 konfirmantopplegg – musikktrykk
 2001 – Utanfor allfarveg

Referansar

Bakgrunnsstoff 
 Nettstaden til Trond Hellemo
 Trond Hellemo i Sambok

Norske forfattarar
Norske salmediktarar
Forfattarar frå Troms
Vinnarar av Blixprisen
Folk frå Senja
Nynorsk i Nord-Noreg
Siouxsie Sioux

Siouxsie Sioux, uttalt «Susy Su» (), er ein engelsk songar og låtskrivar. Ho er mest kjend som frontkvinne i det kritikarroste bandet Siouxsie and the Banshees (1976–1996) og for utbrytargruppa The Creatures (1981–2005). The Banshees produserte elleve studioalbum og fleire hitsinglar, som «Hong Kong Garden», «Happy House», «Peek-a-Boo» og «Kiss Them for Me». Med The Creatures spelte Siouxsie inn fire studioalbum og hitsingelen «Right Now».

Ho har òg sunge i lag med artistar som Morrissey og John Cale. På midten av 2000-talet starta ho ein solokarriere og gav ut Mantaray i 2007.

Siouxsie vert rekna som «ein av dei mest innverknadsrike britiske songarane i rockehistoria». Songane hennar har vorte spelt av Jeff Buckley, Tricky, Massive Attack, og LCD Soundsystem. Platene hennar har òg blitt hylla av mange andre artistar som PJ Harvey og TV on the Radio.

I 2011 fekk ho prisen Outstanding Contribution To Music ved Q Awards.

Kjelder

Denne artikkelen bygger på «Siouxsie Sioux» frå ,  den 13. desember 2011. 
 oppgav desse kjeldene:

Bakgrunnsstoff
Offisiell side
The Banshees & Other Creatures U.K.
Untiedundone - intervju

 

Engelske songarar
Engelske punkrocksongarar
Kvinnelege punkrockartistar
Gothic rock-musikarar
Musikarar frå London
Siouxsie and the Banshees-medlemmar
Ivor Novello-prisvinnarar
Alternativ rock-songarar
Britiske alternative rockemusikarar
Engelske new wave-musikarar
Britiske post-punk-musikarar
Erlend Flornes Skaret

Erlend Flornes Skaret () er ein norsk forfattar og sivilingeniør frå Bømlo. Han debuterte med romanen Wrocław i 2011.

Skaret er utdanna sivilingeniør og har gått forfattarstudiet i Bø i Telemark. Han bur i Oslo.

Bibliografi

Bøker

Referansar

Bakgrunnsstoff 
 Utgjevingar av Erlend Flornes Skaret i Oria

folk frå Bømlo
Forfattarar frå Hordaland
norske romanforfattarar
Norske skjønnlitterære debutantar i 2011
Nynorskforfattarar
Sunniva Relling Berg

Sunniva Relling Berg () er ein norsk forfattar frå Ålesund. Ho debuterte med ungdomsromanen Utfor på Samlaget i 2011.

Debutboka vart nominert til Brageprisen i klassen for barne- og ungdomslitteratur.

Bøker 

 2011 – Utfor – ungdomsroman
 2013 – Beina i gitaren – ungdomsroman
 2019 – Polarnatt – ungdomsroman. Utgitt i samarbeid med Leser søker bok.
 2021 – Lyden av to hender – roman
 2023 – Alfabetjakten – barnebok

Prisar 

 2012 – Stiftelsen Kjell Holms kulturpris
 2014 – Bokhandelens barne- og ungdomsbokstipend
 2020 – Ordknappen

Kjelder

Bakgrunnsstoff 
  Intervju med Sunniva Relling Berg hjå NRK Møre og Romsdal
 «Sunniva Relling Berg»  av Jan Inge Sørbø på Allkunne
 Sunniva Relling Berg hjå Samlaget

Folk frå Ålesund
Forfattarar frå Møre og Romsdal
Norske ungdomsbokforfattarar
Norske skjønnlitterære debutantar i 2011
Nynorskforfattarar
Anna R. Folkestad

Anna Rommetveit Folkestad () er ein norsk forfattar og illustratør frå Stord. Ho debuterte i 2011 med biletboka Henrik And, og har sidan gjeve ut tre bøker om Unni og Gunni. For Unni og Gunni reiser fekk ho Nynorsk barnelitteraturpris for 2012.

Bibliografi

Bøker

Prisar og utmerkingar 
 2012 – Nynorsk barnelitteraturpris for Unni og Gunni reiser

Referansar

Bakgrunnsstoff 
 Nettstaden til Anna R. Folkestad
 Utgjevingar av Anna R. Folkestad i BIBSYS Ask

Folk frå Stord
Forfattarar frå Hordaland
norske barnebokforfattarar
norske illustratørar
Norske skjønnlitterære debutantar i 2011
Nynorskforfattarar
1950-filmen Cinderella

Cinderella (norsk tittel: Askepott) er ein amerikansk teiknefilm frå 1950 produsert av Walt Disney, som baserer seg på eventyret om Askepott (fransk Cendrillon) av Charles Perrault. Filmen, som er den tolvte i kanonen av animerte langfilmar frå Disney, hadde ei avgrensa utgjeving den 15. februar 1950. Filmen vart nominert til tre Academy Awardar for beste lyd, original musikk, og beste song, for songen «Bibbidi-Bobbidi-Boo».

Kjelder

Bakgrunnsstoff 
 

Askepott
Askepott
Askepott
Askepott
Askepott
Askepott
Askepott
Askepott
Baby Let Me Take You Home

«Baby Let Me Take You Home» er ein song tilskriven Bert Russell (òg kjend som Bert Berns) og Wes Farrell, og var debutsingelen til The Animals i 1964. I Storbritannia nådde singelen 21. plass på singellista. I USA vart B-sida «Gonna Send You Back to Walker» (med tittelen «to Georgia»), gjeven ut men selde heller dårleg og nådde ein 57. plass på lista. Den amerikanske soulartisten Hoagy Lands hadde tidlegare spelt inn songen i 1964 som «Baby Let Me Hold Your Hand», gjeven ut på Atlantic 2217.

Songen er eit arrangement av Eric Von Schmidt si utgåve av «Baby, Let Me Follow You Down», som vart spelt inn av Bob Dylan på debutalbumet hans. Versjonen til The Animals opnar med i øyrefallande gitararpeggio, har ein midtseksjon med talte ord over eit orgelriff og avsluttar med ein oppjaga coda som går dobbelt så raskt. Resultatet hadde stor innverknad på Dylan då han gjekk frå folkemusikk til elektrisk musikk. 

I 2006 byrja Eric Burdon frå The Animals, å spele songen i ein tyngre versjon.

Kjelder
Denne artikkelen bygger på «Baby Let Me Take You Home» frå ,  den 15. desember 2011.  
 

Debutsinglar frå 1964
Singlar frå 1964
Songar frå 1964
The Animals-songar
Songar produserte av Mickie Most
Rafael Casanova

Rafael Casanova i Comes () var ein katalansk jurist, og støttespelar for erkehertug Karl av Austerrike som tronpretendent til krona Spania under den spanske arvefølgjekrigen. Han vart borgarmeister i Barcelona og øvstkommanderande i Catalonia under omleiringa av Barcelona fram til han vart skadd i kamp då han kommandert eit motåtak med den militsen i Barcelona ved San Peter-fonten den siste dagen av omleiringa, 11. september 1714. Han vart frisk etter skadane etter krigen og heldt fram kampen mot absolutisme som advokat, og det er vorte hevda at han skreiv boka Record de l'Aliança feta a Jordi Augusto de la Gran Bretanya der Catalonia krever at England oppfyller Genova-traktaten.

Kjelder 
Denne artikkelen bygger på «Rafael Casanova» frå ,  den 18. desember 2011. 
 oppgav desse kjeldene:
 VV.AA. (Various Authors, 2006): Catalunya durant la Guerra de Successió. Barcelona: Ara Llibres
 BAKER, J: Deplorable History of the Catalans : from their first engaging in the war, to the time of their reduction with the motives, declarations, and engagements, on which they first took arms, the letters, treties, .... London, 1714
 BAKER, J: The Case of the Catalans considerd. London, 1714
 MANONELLES, M.: The Huset Lords and the ‘Case of the Catalans’
 SERRET, C. (1996): Rafael Casanova i Comes, Conseller en Cap. San Baudilio de Llobregat: Ayto. de San Baudilio de Llobregat.

Folk frå Bages
Spanske generalar
Spanjolar i den spanske arvefølgjekrigen
Vegard Ylvisåker

Vegard Urheim Ylvisåker () er ein norsk musikar og komikar, kjend frå duoen Ylvis, der han opptrer saman med broren Bård Ylvisåker.

Han er fødd i Sogn, men er oppvaksen både i Afrika og i Bergen. Brørne har delteke i mange fjernsynsprogram, som «I kveld med Ylvis» og «Ylvis møter veggen». Dei har òg laga sceneshowa «Ylvis - en kabaret», «Ylvis - en konsert», «Ylvis goes philharmonic», «Ylvis 3» og «Ylvis 4».

Vegard Ylvisåker er gift og har to born.

Kjelder 

Denne artikkelen bygger på «Vegard Ylvisåker» frå ,  den 22. desember 2012.

Bakgrunnsstoff 
 ylvis.com 

Folk frå Bergen
Norske musikarar
Norske komikarar
Norske skodespelarar
Norske programleiarar
Bård Ylvisåker

Bård Urheim Ylvisåker () er ein norsk musikar og komikar. Han er kjend frå duoen Ylvis, der han opptrer saman med broren Vegard Ylvisåker.

Bård er fødd i Sogn, men er oppvaksen både i Afrika og i Bergen. Saman med broren har han delteke i mange fjernsynsprogram. Han er kjend for fjernsynsprogramma «I kveld med Ylvis», «Ylvis møter veggen», samt sceneshowa «Ylvis - en kabaret», «Ylvis - en konsert», «Ylvis goes philharmonic», «Ylvis 3» og «Ylvis 4».

Kjelder 

Denne artikkelen bygger på «Bård Ylvisåker» frå ,  den 19. desember 2011.

Bakgrunnsstoff 
 http://ylvis.com/om/ 

Folk frå Bergen
Norske musikarar
Norske komikarar
Norske skodespelarar
Norske programleiarar
Slaget ved Castiglione i 1706

Slaget ved Castiglione fann stad den 8. september 1706 i den spanske arvefølgjekrigen. Ein fransk arme slo ein hessisk arme som omleira Castiglione delle Stiviere.

Slaget

Sidan mai 1706 hadde ein fransk arme på 48 000 mann under Louis d'Aubusson de la Feuillade kringsett hovudstaden i hertugdømet Savoie, Torino, medan ein annan arme på 44 000 mann under Louis Joseph de Bourbon, duc de Vendôme hindra austerrikarane frå å forlate Gardasjøen. Vendôme vart derimot kalla attende til Flandern for å gjenopprette orden der etter tapet i slaget ved Ramillies, og overlet kommandoen til den uerfarne hertugen av Orléans. Eugene av Savoie utnytta situasjonen og storma til Torino, og tvinga Orléans til å dele styrkane sine. Han forlet 23 000 mann under greven av Médavy nær Adige i tilfelle det skulle dukke opp allierte forsterkingar frå andre sida av Alpane.

Og det var det som skjedde. Ein hessisk arme under kronprinsen av Hessen-Kassel, den framtidige kong Fredrik I av Sverige, kryssa Alpane og kringsette Castiglione. Her gjekk Médavy til åtak og vann ein total siger. Hessarane tapte 8 000 mann som anten vart drepne, skadde eller sakna.

Etterverknad

Dette nederlaget var eit tilbakeslag for dei allierte som hadde vunne slaget ved Torino dagen før og jaga franskmennene ut av Milano og Savoie. No hadde derimot Médavy kontroll over Cremona og Mantova, og blokkerte kommunikasjonslinjene til austerrikarane gjennom passa i Alpane. Andre franske soldatar heldt framleis viktige byar sentralt i Italia, og det var derfor ikkje mogeleg å slå seg saman med dei 8 000 spanske soldatane i Napoli. 

Dei allierte var delte i korleis dei skulle halde fram. Dei maritime maktene ønskte å forfølgje dei flyktande franskmennene over Alpane og ta kontroll over den franske marinebasen i Toulon for slik å tvinge Ludvig XIV til fred. Keisar Josef I av Austerrike ønskte å ta seg av Médavy først, for å gjer ferdig planane om å ta over dei spanske områda i Italia, Napoli og Sicilia.
Ludvig XIV kom til hans støtte. Den franske kongen hadde desperat mangel på soldatar og opna tosidige forhoandlingar med Josef for å sikre at soldatane hans i Italia kom seg trygt attende til Italia. Trass i protestar frå nederlendarane og engelskmennene, godtok Josef avtalen i Milano med Frankrike den 13. mars 1707, som tillet armeen til Médavy om å marsjere uskadd attende til Frankrike, og opna vegen til Sør-Italia for den austerrikske armeen under grev Wirich Philipp von Daun. Han nådde den napolitanske grensa den 22. juni og to veker seinare kapitulerte dei spanske soldatane der, som verken fekk forsyningar frå verken land eller sjø. 

Åtaket på Toulon fann stad den 29. juli, men no var franskmennene førebudde og styrkte, og åtaket var mislukka.

Kjelder
Denne artikkelen bygger på «Battle of Castiglione (1706)» frå ,  den 20. desember 2011. 
 oppgav desse kjeldene:
Heritage History, The Spanish Succession 
German Armies War and German Politics 1648-1789 by Peter H.Wilson p.122 

Konfliktar i 1706
Castiglione
Castiglione
Castiglione
Castiglione
VRT 1

VRT 1 er ein nederlandskspråkleg fjernsynskanal i Belgia. Han er hovudkanalen til den flamske allmennkringkastaren Vlaamse Radio- en Televisieomroeporganisatie (VRT), og vart skipa i 1953. Kanalen har tidlegare heitt NIR TV, BRT, BRT1, TV1 og Eén.

Bakgrunn 
Fram til 2005 heitte kanalen TV1, da kanalen bytta namn til Eén. I 2023 vart namnet endra til VRT 1.

I 2016 hadde han ein markedsandel på 32,6 prosent i den flamske tv-marknaden, og var den største tv-kanalen i Flandern.

Kjelder

Denne artikkelen bygger på «Eén» frå ,  den 20. desember 2011.  
Delar av denne artikkelen bygger på «Eén» frå ,  den 30. november 2018.

Bakgrunnsstoff 
 

Belgiske fjernsynskanalar
Skipingar i 1953
TF1

TF1 er ein fransk fjernsynskanal skipa i 1935 som tilhøyrer TF1-gruppa. Kanalen har tidlegare hatt namna Radio-PTT Vision, RN Télévision, Fernsehsender Paris, Télévision Française, RDF, RTF, Première chaîne de la RTF og Première Chaîne de l'ORTF.

Kjelder
Denne artikkelen bygger på «TF1» frå ,  den 20. desember 2011.

Bakgrunnsstoff

Franske fjernsynskanalar
Medlemmar i EBU
Skipingar i 1935
RTL9

RTL9 er ein luxembourgsk fjernsynskanal ått av RTL Group, skipa 23. januar 1955. Kanalen heit tidlegare Télé-Luxembourg, RTL Télé Luxembourg, RTL Télévision og RTL TV.

Kjelder
Denne artikkelen bygger på «RTL9» frå ,  den 20. desember 2011.

Bakgrunnsstoff

Luxembourgske fjernsynskanalar
Skipingar i 1955
Patricia Bredin

Patricia Bredin () var ein britisk skodespelar og songar. Ho representerte Storbritannia i Eurovision Song Contest 1957 med songen «All» og enda på ein sjuandeplass.

Kjelder

Denne artikkelen bygger på «Patricia Bredin» frå ,  den 20. desember 2011.  

Britiske skodespelarar
Britiske Eurovision Song Contest-deltakarar
Eurovision Song Contest 1957-deltakarar
Kim Jong-un

Kim Jong-un (fødd i 1983 eller tidleg i 1984) har vore de facto diktator i Nord-Korea sidan 17. desember 2011. Kim Jong-un er den tredje yngste sonen til Kim Jong-il, tidlegare leiar i Nord-Korea. Frå 2010 vart han sett på som arvtakar til leiinga av Nord-Korea. Etter at faren døydde vart han utropt til «Den store etterfølgjaren» av nordkoreansk fjernsyn, og vart då de facto leiar i landet.

Kim er Daejang, tilsvarande general, i Den koreanske folkehæren og nestleiar i den sentrale millitærkommisjonen. Det er ikkje kjent nøyaktig når Kim vart fødd, men det er anten i 1983 eller tidleg i 1984. Nokre kjelder gjev opp datoen til 8. januar 1984.

Han gjekk på den engelskspråklege International School of Berne i Sveits inntil 1998.

Kjelder

Denne artikkelen bygger på «Kim Jong-un» frå ,  den 20. desember 2011.

Bakgrunnsstoff

Nordkoreanske politikarar
Statsleiarar i Nord-Korea
Net als toen

«Net als toen» (nederlandsk for Akkurat som før) er ein song av Corry Brokken. Han representerte Nederland i Eurovision Song Contest 1957 og vann med 31 poeng. Teksten er skriven på nederlandsk.

Corry Brokken har òg spelt inn songen på fransk og tysk, med titlane «Tout comme avant» og «Damals war alles so schön».

Kjelder
Denne artikkelen bygger på «Net als toen» frå ,  den 21. desember 2011.  

Eurovision Song Contest 1957-songar
Eurovision Song Contest-vinnarsongar
Nederlandskspråklege Eurovision Song Contest-songar
Nederlandske Eurovision Song Contest-songar
Nederlandskspråklege Nationaal Songfestival-songar
Nationaal Songfestival 1957-songar
Nationaal Songfestival-vinnarsongar
Corry Brokken-songar
Å velta ei ku

Å velta ei ku er ei bok skriven av Vegard Terøy frå Hetlandsbygda i Ryfylke (Rogaland). Boka er gjeven ut av forlaget Hetland Media i 2010.

Samandrag 
Å velta ei ku handlar om Olav Bjelland, ein ungdomsskulegut i sin beste alder. Den raude tråden får ein gjennom tankane hans. Olav sine framtidsplanar er fastsette - han skal ta over garden etter far sin. Dette skal derimot visa seg å verte vanskeleg etter at foreldra til Olav skil lag og garden vert selt. Olav reagerer med å stikke av til fjells for å leva i eitt med naturen.

Dei personane Olav har mest kjær er mormor, farfar og bestevennen Egil. Mormora verkar ateistisk, men trur på åndar og spøkelse. Farfaren er veldig kristen. Gravferda hans vert skildra i slutten av boka. Olav og vennen, Egil, har to heilt forskjellige syn på verda. Olav er inneslutta, har inga tru på menneskje og meiner at det er lita vits i å utforske verda. Egil, derimot, er så og seie den rake motsetjinga av Olav. Etter ungdomsskulen skal han vidare til Stavanger på vidaregåande skule. Olav fullfører aldri ungdomsskulen, men det skal vise seg at det ikkje har noko å seie for han...

Etter ei stund i fjellet, vert Olav bragt heim av Røde Kors. Han vert ikkje lenge heime, før han fér til fjells att. Denne gong fordi far hans kjem heim på bursdagen til son sin, og fortel om at mora, Trine, er ei hore.

Denne gongen klarar Olav å verte i skogen i over 60 dagar. Men livet i skogen forandrar Olav drastisk, både mentalt og fysisk. Det endar med at han treffer på ein engel, som etter kvart vert samanlikna med djevelen. Etter redsle og løping nedover fjellet hamnar Olav til slutt ved Hetlandsvatnet. Der beskrivast det som om han druknar og vert fødd på ny.

Det heile endar med at Olav følgjer eit kall, som er å ha eit liv i vatnet. Han vert på ein måte ein personifisering av vatn. Profetiet hans er dauden.

Oppfølgjar
På line over livet er tittelen på oppfølgjaren til «Å velta ei ku» og vart gitt ut hausten 2011.

Kjelder

Bøker frå 2010
Nynorsk litteratur
Akrokorint

Akrokorint (gresk Ακροκόρινθος, Akrokórinthos), Korints akropolis, er ei monolittisk høgd over den antikke byen Korint. Den akhaiske akropolisen i byen som allereie var ei lett forsvart stilling på grunn av geomorfologien, vart ytterlegare tungt befesta under Austromarriket sidan han vart setet for strategosen av Themaen av Hellas. Seinare vart han ei festning for frankarane etter det fjerde krosstoget, venetianarane og osmanarane. 

Med den sikre vassforsyninga si vart festninga i Akrokorint brukt som siste forsvarslinje i det sørlege Hellas for å stå imot fiendar som freista å trenge seg inn på Peloponnes-halvøya. Tre ytre murar utgjorde dei menneskeskapte festningsverka på høgda. På den høgaste toppen på staden stod eit tempel til Afrodite som vart kristna som kyrkje før det seinare vart ein moské. Det amerikanske instituttet i Aten byrja utgravingar i 1929. For tida er Akrokorint ei av dei viktigaste mellomalderske borgene i Hellas.

Kjelder
Denne artikkelen bygger på «Akrokorint» frå ,  den 26. desember 2011.  

Stader i gresk antikk
Slott i Hellas
Turisme i Hellas
Arkeologiske stader i Hellas
Pýlos

Pýlos (gresk Πύλος), historisk kjend under det italienske namnet Navarino, er ein by og tidlegare kommune på Peloponnes i Hellas. Sidan 2011 har han vore ei kommunaleining i kommunen Pýlos-Néstoras i periferieininga Messinía i periferien Peloponnes, der han er hovudsete.

Pýlos var før administrasjonsstad for den tidlegare provinsen Pylía. Nærliggande landsbyar er mellom andre Jálova, Eleófyto, Skhinólakka og Paleónero.

Ved folketeljinga i 2011 hadde kommunaleininga Pýlos 5 287 innbyggjarar, medan tettstaden med same namn hadde 2 345 innbyggjarar.

Pýlos er ein viktig arkeologisk stad på vestkysten av Peloponnes. Pýlos frå bronsealderen vart først graven ut av Carl Blegen i 1952. Denne staden ligg ved den moderne Áno Eglianós om lag 9 km nordaust for bukta. Blegen kalla restane etter eit stor mykensk palass der det såkalla «Nestorpalasset» etter den homerske herskaren Nestor, som styrte over «sandete Pýlos» i Iliaden. Pýlos vart fråflytta ei stund etter 700-talet fvt. og er stort sett ukjend i antikken.

Referansar

Kjelder
Denne artikkelen bygger på «Pylos» frå , den 26. desember 2011.

Bakgrunnsstoff

Pylos
Pylos
Pylos
Pylos
Pylos
Alva Myrdal

Alva Myrdal (fødd Reimer) () var ein svensk diplomat, politikar, og vinnar av Nobels fredspris. Ho var gift med økonomiprisvinnaren Gunnar Myrdal, og dei fekk fleire born saman; m.a. professoren Jan Myrdal.

Biografi 

Alva Reimer vart fødd i Uppsala og voks opp som eldste barnet i ein velståande familie som flytte fleire gonger i Alva sin oppvekst. Etter obligatorisk skulegang studerte ho m.a. psykologi og familiesosiologi. Ho studerte også i USA saman med mannen, Gunnar Myrdal, og dei flytte seinare til Geneve. Ekteparet Myrdal var skeptiske til dei låge fødselstala i den vestlege verda i dei harde 1930-åra, noko dei debatterte i den omstridde boka deira, Kris i befolkningsfrågan frå 1934. Boka er omstridd fordi ho m.a. stiller seg positiv til tvangssterilisering. Hovudtanken i boka er likevel å gjera oppsedinga lettare ved hjelp av reformer som gratis nistepakke på skulen, gratis helseteneste for born og så vidare Alva Myrdal skreiv vidare. Dette er reformer som har vunne fram i Sverige i dag. Alva Myrdal skreiv om liknande tematikk i Stadsbarn (1935) og Nation and Family (1941); utgjeven frå USA.

Frå 1936 - 1947 var Alva Myrdal studierektor ved Socialpedagogisk Seminar. Frå og med 1949 hadde ho fleire verv innan SN, og i 1950-åra var ho svensk ambassadør i India. I 1960-åra var ho møteleiar for den svenske riksdagen, og ho vart tilsett som konsultativ statsråd i utanriksdepartementet i 1966. I 1969 overtok ho som kyrkjeminister etter Olof Palme.

I 1961 vart Alva Myrdal medarbeidar til utanriksminister Östen Undén med særskilt ansvar for nedrusting. Frå 1962 til 1973 var ho ordførar i den svenske delegasjonen i nedrustingskonferansen i Geneve. Ho skreiv om dette arbeidet i boka Spelet om nedrustningen frå 1973. Alva Myrdal var motstandar av atomvåpen, og røysta også mot atomkraft i den svenske folkerøystinga i 1980. For innsatsen sin mot nedrusting fekk ho Nobels fredspris i 1982 saman med ein av inistiativtakarane bak Tlatelolco-traktaten; Alfonso García Robles.

Alva Myrdal var også engasjert i kvinnesaka, og var fleire gonger formann i Yrkeskvinnornas Riksförbund. I boka Kvinnans to roller (1957) med Viola Klein drøftar ho likestilling mellom kjønna.

Kjelder 

Denne artikkelen byggjer på «Alva Myrdal» frå ,  den 27. desember 2011.  
, henta inn 27. desember 2011.
 

Svenske nobelprisvinnarar
Vinnarar av Nobels fredspris
Svenske diplomatar
Svenske sosiologar
Svenske kvinnesaksfolk
Svenske sosialdemokratiske politikarar
Svenske forfattarar